संखुवासभा — अज्ञात समूहले तुम्लिङटारस्थित अरुण तेस्रो आयोजनाको कार्यालय परिसरमा बुधबार बिहान तीन वटा सकेट बम विस्फोट गराएको छ ।
बम विस्फोटबाट कुनै मानवीय क्षति नभएको र सो स्थानमा कडा सुरक्षा व्यवस्था मिलाइएको जिल्ला प्रहरी कार्यालयका प्रमुख श्याम सारुमगरले बताए ।
पटकपटक सो कार्यालयलाई लक्ष्य गरी बम विस्फोट गराउँदै आएको नेकपा ‘विप्लव समूह’ ले गत वैशाख १८ गते पनि बम विस्फोट गराएको थियो ।
काठमाडौँ — प्रधानमन्त्री केपी ओली र मानव अधिकार आयोगका अध्यक्ष अनुपराज शर्माबीच आमरण अनशनरत गंगामाया अधिकारीको जीवन रक्षा गर्न सकिने उपायबारे बुधबार छलफल भएको छ ।
गंगामायाको स्वास्थ्य स्थिति खस्किँदै गएपछि तत्काल केही नगरे अनर्थ हुने भन्दै केही दिनअघि पत्र पठाएका शर्मालाई ओलीले बालुवाटार बोलाएका थिए ।
‘प्रधानमन्त्री यस मामिलामा निकै गम्भीर देखिनुभएको छ र तत्काल केही गर्ने वचन पनि दिनुभएको छ,’ शर्माले भने, ‘मैले उहाँलाई कम्तीमा अदालतको आदेश पालना गरिदिन आग्रह गरेको छु । उहाँले पूर्ण रूपमा पालना गर्ने प्रतिबद्धता जनाउनुभएको छ ।’
सर्वाेच्च अदालतले २०७२ पुस ६ गते गंगामायाका छोरा कृष्णका हत्या आरोपीमध्ये गोरखा फुजेलका छविलाल पौडेललाई थुनामै राखेर मुद्दा अघि बढाउन आदेश गरेको थियो ।
दुई वर्षभन्दा बढी पर्खिंदा पनि आदेश कार्यान्वयन नभएपछि जेठ १५ गतेदेखि गंगामायाले आमरण अनशन सुरु गरेकी थिइन् । त्यसको एक साता नबित्दै उनी बिरामी पर्न थालेपछि आयोगको टोलीले अस्पतालमै गएर उनको स्वास्थ्य स्थिति बुझेको थियो ।
जुनसुकै बेला जे पनि हुन सक्ने अवस्थामा पुगिसकेकी गंगामायाको जीवन बचाउन नसके मुलुकलाई ठूलो अवगाल आउने भन्दै शर्माले प्रधानमन्त्रीलाई घटनाको गाम्भीर्य बोध गर्न आग्रह गरेका थिए ।
‘अदालतले पक्रनु भनिसकेपछि त्यसको कार्यान्वयन सरकारले तुरुन्त गर्न सक्नुपर्थ्यो,’ शर्माले भनेका थिए, ‘यसले एकातिर दण्डहीनता बढाएको छ, अर्कातिर पीडितलाई निराश पारेको छ ।’ जवाफमा ओलीले अदालतको फैसला पालनामा अन्यथा नहुने बताएका थिए ।
छोरा कृष्णको २०६१ जेठ २४ गते हत्या भएको थियो । त्यतिबेलैदेखि छोराका हत्यारालाई कारबाही गर्नुपर्ने माग गर्दै गंगामाया र उनका पति नन्दप्रसाद अधिकारीले विभिन्न निकायमा उजुरी र हारगुहार गर्दै आएका थिए ।
तर उल्टै घरजग्गा कब्जा भएपछि र डेराबाट समेत खेदिएपछि उनीहरूले सडकमै आमरण अनशन थालेका थिए । अनशन बसेको ३ सय ३४ दिनमा २०७० असोज ६ गते नन्दप्रसादको वीर अस्पतालमै मृत्यु भएको थियो । त्यसपछि एक्लै सत्याग्रह गर्दै आएकी गंगामायाले न्याय नपाएसम्म त्यसलाई जारी राख्ने उद्घोष बताएकी छन् ।
‘म बरु मर्न तयार छु तर अब अनशन तोड्न तयार छैन,’ गणतन्त्र दिवसका दिन सत्याग्रह सुरु गर्नुअघि सञ्चारकर्मीसँग उनले भनेकी थिइन्, ‘कम्तीमा अदालतको आदेश पालना नभएसम्म म पछि हटदिनँ ।’
पूर्वप्रधानमन्त्री पुष्पकमल दाहालले एक साताअघि पोखरामा भनेका थिए, ‘कर्मचारीका कारण राजनीतिक नेतृत्व र सरकार असफल हुने गरेका छन् । ब्युरोक्रेसीले राजनीतिक नेतृत्वलाई विस्तारै आफूजस्तै बनाउँछ र...
शाहिदुल आलम चम्पाकली २–५ ढाका सेन्ट्रल जेल किरानीगन्ज ढाका, बंगलादेश । उनीहरूले तिमीलाई लिएर गएको एक सय दिनभन्दा बढी भइसकेको छ । तिम्रो देश होस् वा मेरो देश, आजभोलि समय–परिस्थिति...
त्रिविको नियम अनुसार एउटा प्राध्यापकले सातामा कम्तीमा स्नातक तहमा १५ र स्नातकोत्तर तहमा १२ पिरियड पढाउनुपर्छ । राष्ट्रिय सतर्कता केन्द्रको रिपोर्ट अनुसार त्रिविका प्राध्यापकले ६ पिरियडभन्दा...
केही दिन अघि कान्तिपुरमा ‘सेतो साईकल’ शीर्षकको सम्पादकीय पढेपछि, संसारमै सबैभन्दा बढि साईकल चढिने देश नेदरल्याण्डको मेरो साईकल अनुभवबारे केही लेख्ने जमर्को गरेको हुँ ।
सन् १९८९ मा संयक्त राष्ट्रसघंबाट पारित भएको बालअधिकार सम्बन्धी महासन्धि सन् १९९० सेप्टेम्बर १४ का दिन नेपालले अनमोदन गरेपछि नेपालमा समेत विधिवत रुपमा बालअधिकार अभियानको...
गएको आइतबार ९ (नोभेम्बर ११) मा पहिलो विश्वयुद्ध समाप्ति घोषणाको सत्वार्षिकी समारोहमा आयोजक देश फ्रान्सका राष्ट्रपति इमान्युएल माक्रोनले राष्ट्रवादको कडा आलोचना गरे । उनका अनुसार ‘देशभक्ति...
बागबजारको पेटीमा सात–आठ महिना जतिको शिशु च्यापेर एक महिला उभिएकी थिइन् । सामुन्नेमा हेलमेट लगाएका पुरुष देखिन्थे । ती महिला मसिनो स्वरमा अनुनय–विनय गर्दै थिइन्, ‘मैले डेराभाडा...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »